বাড়িতে ED তল্লাশি, বিস্ফোরক সুজিত বসু, কী বললেন শুনুন

কলকাতা: দুর্গাপুজো শেষ হতেই রাজ্যের হেভিওয়েট মন্ত্রী সুজিত বসুর অফিসে ইডি হানা। পুর নিয়োগ মামলা (Municipality Recruitment Scam) তদন্তে এই তল্লাশি অভিযান চালানো হয় বলে খবর। শুক্রবার সকালে দমকলমন্ত্রী সুজিত বসুর (Sujit Basus) অফিস-সহ কলকাতার ৭ ঠিকানায় হানা দিলেন ইডি (ED Raid) আধিকারিকরা। সল্টলেক ছাড়াও শরৎ বোস রোড, নিউ আলিপুর, ঠনঠনিয়াতেও ইডি হানা দিয়েছে। নাগেরবাজারেও হানা দিয়েছে ইডি। ইডির তল্লাশির প্রসঙ্গে সুজিত বসু বলেন, যখন ইলেকশন আসে তখন যারা দলে কাজ করে তাদের বাড়ি অফিসে যায় ইডি।এই জায়গা টার্গেট হচ্ছে রাজনৈতিক ভাবে। ওরা ওদের কাজ করছে করুক, আমরা আমাদের কাজ করবো। দুর্নীতি হলে তার প্রমাণ থাকতে হবে, এখানকার মানুষ জানে সব কিছু,আমার সার্টিফিকেট এখানকার মানুষ।

বিধানসভা নির্বাচন সামনে, তার মধ্যেই সাত সকালে কলকাতার নানা জায়গায় ইডির তল্লাশি। তা ছাড়াও নাগেরবাজার, কাঁকুড়গাছি মিলিয়ে ৬ জায়গায় সকাল থেকেই চলছে জিজ্ঞাসাবাদ। চলছে লেকটাউনে নিতাই দত্তর বাড়িতেও গিয়েছেন ইডি আধিকারিকরা। প্রসঙ্গত, সুজিত বসু দক্ষিণ দমদম পুরসভার ভাইস চেয়ারম্যান থাকাকালীন এই নিতাই দত্ত তাঁর আপ্ত সহায়ক ছিলেন।নাগেরবাজারে এক চাটার্ড অ্যাকাউন্ট্যান্ট দীপক দে এবং কাঁকুড়গাছিতে এক অডিটর সঞ্জয় পোদ্দারের বাড়িতেও চলছে জিজ্ঞাসাবাদ। এর আগে ২০২৪-এর ১২ জানুয়ারি দমকলমন্ত্রী সুজিত বসুর বাড়িতে অভিযান চালায় ED. প্রায় ১৪ ঘণ্টা ধরে মন্ত্রীর একাধিক বাড়িতে চলে তল্লাশি মন্ত্রীর পরিবারের সদস্য়দেরও করা হয় জিজ্ঞাসাবাদ। ‘সুজিত বসু যে সময়ে দক্ষিণ দমদম পুরসভার ভাইস চেয়ারম্যান ছিলেন, তখন নিয়োগ দুর্নীতি হয়েছে।